Interpretation Of Quran 5:3
حجۃ الوداع سے اس آیت کا کوئی تعلق نہیں ہے۔ دین کی تکمیل کے وقت یہ آیت نازل ہوئی۔ اور اس وقت حجۃ الوداع بھی ہو رہا تھا۔ اس لیے مطالب میں حجۃ الوداع سے کوئی تعلق نہیں ہے۔ یہ آخری دور کی سورۃ ہے جس میں یہ بتایا جا رہا ہے کہ دین کی تکمیل کا وقت آ گیا ہے۔ دین کے دو حصے ہیں۔ ایک حکمت اور دوسری شریعت۔ حکمت سے مراد ایما ن و اخلاق کے مباحث ہیں، وہ کبھی بدلے نہیں۔ اس لیے ان کی تکمیل کی کوئی ضرورت نہیں تھی۔ دین کا دوسرا حصہ یعنی شریعت اس میں تبدیلی کی گئی تھی اسی کی تکمیل ہونا تھی وہ اس موقع پر بتایا گیا کہ وہ ہوگئی ہے۔ اور اس سلسلے میں آخری احکام دیے جا رہے ہیں۔